Гриоти остгеймӣ

Гриоти остгеймӣ — як навъи қадимии олуболуи испониёӣ.

Бори аввал дар атрофи кӯҳи Съерра-Морена пайдо кардаанд. Аввали асри 17 дар Остгейми Олмон парвариш ёфт. Дар Тоҷикистон онро аз соли 1976 мепарваранд. Дарахташ миёнасабз, сершох. Баргаш думчадор, байзашакли нӯгтез. Мевааш калон (вазнаш 4,7 г), сурх, пӯсташ тунуки ҷилодор, сершира, нордон; 4,46 % қанд ва 0,98 % кислотаҳои органикӣ дорад. Гули гриоти остгеймӣ аз навъҳои олуболуи «Любкаи тошкентӣ», «Подбели», «Анадоли», «Самарқандӣ» ва гелоси зард гардолуд мешавад. Ниҳолаш соли 3-4 шинонидан бор меорад. Аз ҳар га андаряк 80-90 сентнер ҳосил медиҳад. Меваашро тару тоза мехӯранд, мехушконанд, аз он мураббо, шарбат, май, консерва тайёр мекунанд.

 Эзоҳ 

 Адабиёт 

 Черепахин В. Н. Плодоводство. М., 1987;
 Гулов С. Мевапарварӣ. Д., 2007.

Гурӯҳ:Навъҳои олуболу